طلع دمعك نطق بس ماطلع حسك
اوصفتك غزال واشفتك انغرية
نسية اني اسد بلحظه افترسك
خنت عشرة عمر شتريد اكلك روح
الله يسامحك فدوه اعتني ابنفسك
ماعندي مشاعر ترحم الي يخون
وشوفك ليل مايرحم صبح شمسك
جنة حارس محبتك وانت مني تبوك
واوويلي شكد نذل من بكت اليحرسك
كلت عنك ورد وانه احترف غلطان
وانت اجفوفك الى تلمسك تنكسك
صرت افرح اشوفك مية منل الظيم
واعذبك وضحك ونضراتي تذبحك
نزلتك ابيدي الرجلي حتى تبوس
وكصر ثوب الكرامه وبعد مالبسك
وردت احجي وبعد ماتطلع الكلمات
الكلمه ستحت وفعالك تخرسك
الك مدية اديه توكلك وتحميك
وردت اتعضه لاكن كسرت ضرسك
فاجاتك عبالك نايم وتعبان
واذوب بصورتك وتغزل بهمسك
فاجاتك عبالك مية منل شوك
وحلم يمته هاي جفوفي اتمسك
فاجاتك عبالك بيك ماحسية
تحفر من وراي وحضني مونسك
اسرارك جبتهن والحقاره البيك
بيرك صار يمي وشفت شيترسك
عمت عينك نصحتك لاتغش وياي
وغشية وهنته نفسك بنفسك
تحياتي
ابوسيف العويسي